ai4bharat/Pralekha huggingface dataset:
भूविज्ञान मंत्रालय
भारतीय हवामान विभागाने भारतातील हवामान बदल 2020 वरील ई-अहवाल केला सादर
नवी दिल्ली, 5 जानेवारी 2021
वर्ष 2020 हे 1901 पासूनचे आठवे सर्वात उष्ण वर्ष म्हणून नोंदवले गेले.
सर्वात उष्ण हवामानाची वर्षे म्हणून नोंदवल्या गेलेल्या वर्षांपैकी बारा वर्षे ही गेल्या पंधरा वर्षातील म्हणजे 2006-2020 मधील वर्षे आहेत.
मागील दशक  हे देखिल नोंदवले गेलेल्या सर्वाधिक उष्ण दशककांपैकी एक आहे.
देशभरात झालेला नैऋत्य मौसमी हंगामातील  पाऊस सरासरीपेक्षा जास्त  होता.
देशभरातील 2020 या वर्षातील ईशान्य मोसमी हंगामामधील पावसाचे प्रमाण सर्वसाधारण होते.
2020 मध्ये उत्तर हिंद महासागरात पाच वादळे तयार झाली. ही वादळ म्हणजे अतीशक्तिशाली वादळ ‘अम्फान’, अतितीव्र चक्रीवादळ ‘निवारा’ आणि ‘गती’, तीव्र चक्रीवादळ ‘निसर्ग’ आणि चक्रीवादळ ‘बुरेवी’.
हवामानासंबधीत प्रभावी मोठ्या घटना देशात घडल्या. उदाहरणार्थ अतिशय मुसळधार पाऊस, पूर, दरडी कोसळणे, वादळ, विजांचे थैमान, थंडीची लहर इत्यादी.
विशेष महत्वाचे:
वार्षिक पृष्ठभाग तसेच हवेचे तापमान वर्ष 2020 मध्ये सामान्य तापमानापेक्षा जास्त होते. यावर्षी देशभरात जमीन आणि हवेचे तापमान हे सरासरी +0.290C राहिले. 
देशभरातील हवामानाच्या नोंदी 1901 पासून केल्या जातात. या नोंदींनुसार 2020 हे आठवे सर्वाधिक उष्ण वर्ष आहे.
जागतिक पातळीवर पृष्ठभाग तापमानातील फरक 2020 मध्ये  हा +1.20C राहिला. .
अधिक माहितीसाठी येथे क्लिक कराU.Ujgare/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 465
कृषी मंत्रालय
रब्बी पीक लागवड क्षेत्रात 35.9 लाख हेक्टरची वाढ
नवी दिल्ली, 31 डिसेंबर 2019
रब्बी हंगामात 27 डिसेंबर 2019 पर्यंत एकूण 571.84 लाख हेक्टर क्षेत्रावर पिकांची लागवड करण्यात आली आहे. गेल्या वर्षी ही संख्या 536.35 लाख हेक्टर इतकी होती, यावर्षी 35.9 लाख हेक्टर इतक्या अधिक क्षेत्रावर रब्बी पिकांची लागवड झाली आहे. जवळजवळ सर्वच राज्यांमध्ये जमिनीचा पोत सुधारल्यामुळे रब्बी पिकांची लागवड जास्त झाली आहे.
राज्यांकडून मिळालेल्या प्राथमिक अहवालानुसार 297.02 लाख हेक्टरवर गहू, 13.90 लाख हेक्टरवर भात, 140.13 लाख हेक्टरवर डाळी, 46.66 लाख हेक्टरवर कडधान्य आणि 74.12 लाख हेक्टरवर तेलबियांची लागवड करण्यात आली आहे.
S.Tupe/D.Rane
(Visitor Counter : 91
पंतप्रधान कार्यालय
सिंगापूरला रवाना होण्यापूर्वी पंतप्रधानांनी दिलेले निवेदन
(नवी दिल्ली, 13 नोव्हेंबर 2018
सिंगापूरला रवाना होण्यापूर्वी पंतप्रधान नरेंद्र मोदी यांनी दिलेले निवेदन पुढीलप्रमाणे-
‘‘आसियान भारत आणि पूर्व आशिया शिखर परिषदेत सहभागी होण्यासाठी मी 14 आणि 15 नोव्हेंबरला सिंगापूरला भेट देणार आहे. तसेच मी प्रादेशिक व्यापक आर्थिक भागीदारी नेत्यांच्या बैठकीत सहभागी होणार आहे.
आशिया सदस्य देशांबरोबर तसेच भारत प्रशांत क्षेत्राबरोबर आपले संबंध अधिक दृढ करण्याप्रती आपल्या कटिबद्धतेचे प्रतीक या बैठकीतील माझा सहभाग आहे. अन्य आसियान आणि पूर्व आसियान शिखर परिषदेच्या नेत्यांबरोबर संवाद साधायला मी उत्सुक आहे.
14 नोव्हेंबरला सिंगापूर फिनटेक महोत्सवात प्रमुख भाषण देणारा पहिला राष्ट्रप्रमुख होण्याचा मान मला मिळणार आहे. जगातील आर्थिक तंत्रज्ञानावरील हा सर्वात मोठा कार्यक्रम असल्यामुळे या वेगाने विकसित होणाऱ्या क्षेत्रातील भारताचे सामर्थ्य दाखविण्यासाठी आणि संशोधन आणि विकासाला चालना देण्यासाठी जागतिक भागीदारी करण्यासाठी हा महोत्सव हे योग्य व्यासपीठ आहे.
या माझ्या दौऱ्यात संयुक्त भारत-सिंगापूर हॅकेथॉनमध्ये सहभागी झालेल्या स्पर्धकांशी आणि विजेत्यांशी संवाद साधण्याची संधी मला मिळणार आहे. आपण जर योग्य प्रोत्साहन आणि पोषक परिसंस्था उपलब्ध करून दिली तर मानवतेला भेडसावणाऱ्या आव्हानांवर तोडगा शोधण्यात जागतिक नेते बनण्याची क्षमता आपल्या युवकांमध्ये आहे, असा मला विश्वास आहे.
माझ्या या सिंगापूर दौऱ्यामुळे आसियान आणि पूर्व आशिया शिखर परिषदेच्या देशांबरोबर भागीदारी वाढवण्याला नव्याने गती मिळेल, असा मला विश्वास वाटतो.
मी सिंगापूरला रवाना होत असून यंदा आसियानच्या अध्यक्ष पदाचा मान मला मिळाल्याबद्दल मी सिंगापूरचे हार्दिक अभिनंदन करतो आणि आसियान आणि संबंधित शिखर परिषदांचे आयोजन यशस्वीपणे पार पडो यासाठी शुभेच्छा देतो.’’
B.Gokhale/S.Kane/P.Kor
अर्थ मंत्रालय
आर्थिक वर्ष 2022-23 साठीचे 10.01.2023 पर्यंतचे प्रत्यक्ष कर संकलन
सकल कर संकलन 14.71 लाख कोटी रुपये, गेल्या वर्षी याच काळातील कर संकलनाच्या तुलनेत 24.58% वाढ
नवी दिल्ली, 11 जानेवारी 2023
10 जानेवारी 2023 पर्यंतच्या प्रत्यक्ष कर संकलनाचे तात्पुरते आकडे स्थिर वाढ दर्शवत आहेत. 10 जानेवारी 2023 पर्यंत 14.71 लाख कोटी रुपये प्रत्यक्ष कराचे सकल संकलन झाले आहे. गेल्या वर्षी याच काळातील सकल कर संकलनाच्या तुलनेत यामध्ये 24.58% वाढ झाली आहे.
प्रत्यक्ष कर संकलन 12.31 लाख कोटी रुपये प्रत्यक्ष कर संकलन  असून, गेल्या वर्षीच्या याच कालावधीतील निव्वळ संकलनापेक्षा ते 19.55% जास्त आहे. हे कर संकलन आर्थिक वर्ष 2022-23 च्या प्रत्यक्ष कराच्या एकूण अर्थसंकल्पीय अंदाजाच्या 86.68% आहे.
एकूण महसूल संकलनाच्या दृष्टीने, कॉर्पोरेट आयकर  आणि वैयक्तिक आयकर  यामधील वाढीचा दर लक्षात घेता, सीआयटी च्या वाढीचा दर 19.72% आहे तर पीआयटी  चा 30.46% आहे. परताव्याच्या समायोजनानंतर, सीआयटी संकलनामधील निव्वळ वाढ 18.33% आहे, तर पीआयटी संकलनामध्ये 21.64%  20.97%  इतकी आहे.
1 एप्रिल 2022 ते 10 जानेवारी 2023 या कालावधीत 2.40 लाख कोटी रुपये परताव्या पोटी जारी करण्यात आले आहेत. आधीच्या वर्षातील याच कालावधीत जारी केलेल्या परताव्यापेक्षा ते 58.74% जास्त आहेत.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 144
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 104.82 cr vaccine doses have been administered so far under Nationwide Vaccination Drive
- 14,348 new cases in the last 24 hours
- Recovery Rate currently at 98.19%
- 13,198 recoveries in the last 24 hours increases Total Recoveries to 3,36,27,632
- Active cases account for less than 1% of total cases, currently at 0.47%; Lowest since March 2020
- India's Active caseload stands at 1,61,334
- Weekly Positivity Rate  less than 2% for last 35 days
- Daily positivity rate  less than 2% for last 25 days
- 60.58 cr Total Tests conducted so far
|
|
नवी दिल्ली/मुंबई, 29 ऑक्टोबर 2021
आरोग्य मंत्रालयाची कोविड-19 घडामोडींवरील माहिती
देशात गेल्या 24 तासात 74,33,392 कोविड 19 प्रतिबंधक लसीच्या मात्रा, देण्यात आल्या असून, आज सकाळी 7 वाजेपर्यंत प्राप्त अहवालानुसार आतापर्यंत एकूण 104.82 कोटीपेक्षा अधिक  मात्रा दिल्या आहेत. एकूण 1,04,57,932 सत्रांद्वारे या मात्रा देण्यात आल्या आहेत.
गेल्या 24 तासात 13,198 रुग्ण कोरोना मुक्त झाले असून  कोरोनाची लागण झालेल्यांपैकी एकूण 3,36,27,632 रुग्ण आतापर्यंत कोरोना मुक्त झाले आहेत. परिणामी कोरोनातून रुग्ण बरे होण्याचा दर 98.19% झाला आहे.
सलग 124 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे. मागील 24 तासात 14,348 नव्या रूग्णांची नोंद झाली. सध्या सक्रीय रुग्ण संख्या 1,61,334 इतकी असून ही संख्या एकूण उपचाराधीन रुग्णांच्या 0.47% इतकी असून मार्च 2020 पासून सर्वात कमी आहे.
देशात गेल्या 24 तासात 12,84,552 चाचण्या करण्यात आल्या. भारताने आतापर्यंत एकूण 60.58 कोटीहून अधिक  चाचण्या केल्या आहेत.
साप्ताहिक पॉझीटीव्हिटी दर सध्या 1.18% असून गेले 35 दिवस 2% पेक्षा कमी आहे. दैनंदिन पॉझीटीव्हिटी दर 1.12% असून गेले 25 दिवस 2% पेक्षा कमी आणि 60 दिवस 3% पेक्षा कमी आहे.
महत्त्वाचे ट्विट्सM.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
भारतीय निवडणूक आयोग
सार्वत्रिक निवडणूक 2019 च्या सहाव्या टप्प्यासाठी 12 मे रोजी मतदान
सात राज्यातल्या 59 लोकसभा मतदार संघात होणार मतदान
10 कोटी 16 लाख पेक्षा अधिक मतदार ठरवणार 979 उमेदवारांचे भवितव्य
1 लाख 13 हजार पेक्षा जास्त मतदान केंद्र
नवी दिल्ली, 9 मे 2019
सहाव्या टप्प्यात मतदान होणारे लोकसभा मतदार संघ 
|
|
राज्य/केंद्रशासित प्रदेश
|
|
सहाव्या टप्प्यात मतदान होणारे लोकसभा मतदार संघ
|
|
एकूण मतदार
|
|
पुरुष मतदार
|
|
महिला मतदार
|
|
तृतीयपंथी मतदार
|
|
उमेदवारांची संख्या
|
|
मतदान केंद्रांची संख्या
|
|
बिहार
|
|
8
|
|
13667728
|
|
7243108
|
|
6424118
|
|
502
|
|
127
|
|
13793
|
|
हरयाणा
|
|
10
|
|
18056896
|
|
9716516
|
|
8340173
|
|
207
|
|
223
|
|
19441
|
|
झारखंड
|
|
4
|
|
6685401
|
|
3505565
|
|
3179720
|
|
116
|
|
67
|
|
8581
|
|
मध्य प्रदेश
|
|
8
|
|
10483101
|
|
5593401
|
|
4889307
|
|
393
|
|
138
|
|
13029
|
|
उत्तर प्रदेश
|
|
14
|
|
25068296
|
|
13432569
|
|
11634426
|
|
1301
|
|
177
|
|
29076
|
|
पश्चिम बंगाल
|
|
8
|
|
13369749
|
|
6833909
|
|
6535721
|
|
119
|
|
83
|
|
15428
|
|
दिल्ली
|
|
7
|
|
14316453
|
|
7873022
|
|
6442762
|
|
669
|
|
164
|
|
13819
|
|
एकूण
|
|
59
|
|
101647624
|
|
54198090
|
|
47446227
|
|
3307
|
|
979
|
|
113167
|
|
सहाव्या टप्प्यात मतदान होणारी राज्य
|
|
7
B.Gokhale/N.Chitale/P.Kor
(Visitor Counter : 68
भारतीय निवडणूक आयोग
हिमाचल प्रदेश आणि गुजरात विधानसभेच्या सार्वत्रिक निवडणुकांची आणि पाच राज्यांतील सहा विधानसभा पोटनिवडणुकांची तसेच उत्तर प्रदेशातील लोकसभेच्या एका जागेसाठी झालेल्या पोटनिवडणुकीच्या मतमोजणीची तयारी
नवी दिल्ली, 7 डिसेंबर 2022
भारतीय निवडणूक आयोगाने हिमाचल प्रदेश आणि गुजरात विधानसभेच्या सार्वत्रिक निवडणुकांची आणि पाच राज्यांतील सहा विधानसभा पोटनिवडणुकांची तसेच उत्तर प्रदेशातील लोकसभेच्या एका जागेसाठी झालेल्या पोटनिवडणुकीची मतमोजणीच्या तयारीचा आज आढावा घेतला. 116 मतमोजणी केंद्रांवर ही मतमोजणी होणार असून मुख्य निवडणूक आयुक्त राजीव कुमार यांच्या नेतृत्वाखाली निवडणूक आयुक्त अनुप चंद्र पांडे आणि निवडणूक आयुक्त अरूण गोयल यांनी हा आढावा घेतला.
आयोगाने वेळोवेळी सविस्तर सूचना दिल्या आहेत आणि मतमोजणीसंदर्भातील मानक संचालन पद्धती जारी केली आहे. वर उल्लेख केलेल्या मतदारसंघांतील मतमोजणीसाठी ही प्रक्रिया लागू राहील.
हिमाचल प्रदेश आणि गुजरात विधानसभेच्या सार्वत्रिक निवडणुकांची आणि ओडिशा, राजस्थान, बिहार आणि छत्तीसगडमधील प्रत्येकी एक तर उत्तरप्रदेशातील दोन अशा विधानसभेच्या सहा जागांच्या पोटनिवडणुकांसाठी तसेच उत्तर प्रदेशातील लोकसभेच्या एका जागेसाठी 08.12.2022 रोजी  सकाळी आठ वाजल्यापासून मतमोजणी सुरू होईल.
सर्व मतमोजणी केंद्रांवर मोठ्या प्रमाणावर आणि काटेकोर व्यवस्था करण्यात आली आहे. ज्या ठिकाणी इलेक्ट्रॉनिक मतमोजणी यंत्रे  ठेवली आहेत त्या खोल्यांमध्ये त्रिस्तरीय सुरक्षा व्यवस्था आहे. तिथे अंतर्गत भागात केंद्रीय सशस्त्र दल जवान तैनात आहेत. या खोल्यांमध्ये 24X7 सीसीटीव्ही कॅमेरे उपलब्ध आहेत.
भारतीय निवडणूक आयोगाच्या वेबसाइटवर  निकाल जाहीर केले जातील आणि प्रत्येक मतदारसंघात चालु फेरीनुसार कल आणि निकाल वेळोवेळी अपडेट केले जाणार आहेत
गूगल प्ले स्टोअर आणि ॲपल ॲप स्टोअरवर उपलब्ध असलेल्या “Voter Helpline App” मोबाईल अॅपद्वारे कल आणि निकाल उपलब्ध असतील.
संबंधित वेबसाइट/मोबाईल अॅप मतमोजणी केंद्रांमधून निवडणूक अधिकाऱ्यांनी भरलेली माहिती प्रदर्शित करेल. निवडणूक अधिकाऱ्यांनी त्यांच्या संबंधित मतमोजणी केंद्रांवरून प्रणालीमध्ये भरलेली माहिती निवडणूक आयोग प्रसिद्ध करेल.N.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 93
कायदा आणि न्याय मंत्रालय
पंतप्रधान नरेद्र मोदी यांनी गांधीनगर, गुजरात इथे डिजिटल इंडिया सप्ताहाचे उद्घाटन केले
ई - सुशासन  आणि डिजिटल सेवांना चालना देण्याच्या उद्देशाने हाती घेण्यात आलेल्या डिजिटल उपक्रमांची माहिती देण्याकरता विधी व्यवहार विभागाने नोंदवला सहभाग
पंतप्रधान नरेंद्र मोदी यांनी आज गुजरात मध्ये गांधीनगर इथे डिजिटल इंडिया सप्ताहाचे,डिजिटल एक्स्पो आणि डिजिटल प्रदर्शनाचे उद्घाटन केले. “डिजिटल इंडिया - नव भारत तंत्रज्ञान प्रेरणा” अशी संकल्पना असलेल्या या अभियानाचा उद्देश भारताचे तंत्रज्ञान क्षेत्रातले सामर्थ्य आणि भारताच्या डिजिटल परिवर्तन प्रवासाची माहिती संपूर्ण विश्वाला करून देणे, असा आहे, हा कार्यक्रम इलेक्ट्रॉनिक्स आणि माहिती तंत्रज्ञान मंत्रालयाने आयोजित केला होता.
ई - सुशासन  आणि डिजिटल सेवांना चालना देण्याच्या उद्देशाने हाती घेण्यात आलेल्या डिजिटल उपक्रमांची माहिती देण्याकरता, विधी आणि न्याय मंत्रालायचा, विधी व्यवहार विभाग, विधी आणि न्यायमंत्री किरेन रिजिजू आणि राज्यमंत्री एस.पी.सिंग बघेल यांच्या मार्गदर्शनाखाली 4 ते 6 जुलै 2022 दरम्यान आयोजित केलेल्या या डिजिटल इंडिया सप्ताहात सहभागी झाले होते.
विभागाचे कामकाज डिजीटल करणे, न्यायदान प्रक्रियेत सुधारणा करण्यासह ही प्रक्रिया जनकेंद्रीत करण्यासाठी विभागातर्फे राबवल्या जाणाऱ्या उपक्रमांची माहिती देण्यासाठी, विधी विभागाच्या अतिरिक्त सचिव डॉ. अंजू राठी राणा यांच्या नेतृत्वाखालील अधिकाऱ्यांचे एक पथक या कार्यक्रमात सहभागी झाले आहे.
कायदे विषयक माहिती व्यवस्थापन आणि सार सांगणारी प्रणाली अर्थात लीगल इन्फॉर्मेशन मॅनेजमेंट अँड ब्रीफिंग सिस्टीम , हा सर्वात महत्त्वाच्या उपक्रमांपैकी एक आहे. ही एक नाविन्यपूर्ण वेब-आधारित अॅप्लिकेशन सॉफ्टवेअर प्रणाली आहे. ती प्रमाणित टेम्पलेट्स वापरते, न्यायालयीन खटल्यांचे सक्रिय, पारदर्शक आणि प्रभावी पद्धतीने निरीक्षण करते. ही एक डॅशबोर्ड आधारित प्रणाली आहे, इथे वापरकर्ता विभाग त्यांच्या कायदेशीर बाबी एका दृष्टीक्षेपात पाहू शकतात. सरकारला अपेक्षित योग्य ई-गव्हर्नन्सची खातरजमा एलआयएमबीएस करते.
विभागाने ई-ऑफिसचा वापर सुरू केला असून सक्रिय प्रकरणांच्या सर्व खटल्यांच्या नोंदी कालबद्ध पद्धतीने डिजीटल स्वरुपात आणल्या आहेत. यामुळे सरकारी खटल्यांच्या दूरदृश्य माध्यमातील सुनावणीची प्रक्रिया अधिक कार्यक्षम होण्यास मदत झाली आहे. "डिजिटल इंडिया" चे ध्येय साध्य करण्याच्या दिशेने हे एक महत्त्वपूर्ण पाऊल आहे.
नोटरी ऑनलाइन अॅप्लिकेशन पोर्टल हे या साखळीतील पुढची सॉफ्टवेअर प्रणाली आहे. यामुळे अर्ज प्रक्रिया वापरकर्त्यासाठी अधिक अनुकूल बनली आहे. आता अर्जदार घरी बसून किंवा कोठुनही ऑनलाइन अर्ज करू शकतात. अर्ज प्रक्रिया सोपी झाली आहे. त्यामुळे अर्जदारांच्या पैशांची आणि कागदांची मोठी बचत झाली आहे. जनताकेंद्रीत न्याय वितरण उपक्रमाचे हे आणखी एक उदाहरण आहे.
लक्षवेधी फलकांचा समावेश असलेले एक दालन इथे उभारले आहे. कायदा मंत्री, नोटरी ऑनलाइन अॅप्लिकेशन पोर्टलचे उद्घाटन करताना दर्शवणारी चित्रफीत प्रदर्शित केली आहे; एलईडी टिव्हीवर सतत नोटरी आणि एलआयएमबीएस बद्दलचे आकर्षक सादरीकरण आणि चलत्चित्र दाखवले जात आहेत. एलआयएमबीएस आणि नोटरीचे चित्रफीत माध्यमातील सादरीकरणही अव्याहतपणे दाखवले जात आहे. एलआयएमबीएस आणि नोटरीबद्दलची माहितीपत्रके अभ्यागतांना वितरित केली जात आहेत आणि यांच्या ऑनलाइन अॅप्लिकेशन पोर्टलची वैशिष्ट्ये तसेच लाभ समजावून सांगण्यासाठी प्रदर्शित विभागाचे प्रतिनिधी उपस्थित आहेत.
उपराष्ट्रपती कार्यालय
उपराष्ट्रपतींनी गांधी जयंतीच्या पूर्वसंध्येला देशाला शुभेच्छा दिल्या
नवी दिल्ली, 1 ऑक्टोबर 2021
उपराष्ट्रपती, श्री एम. वेंकैया नायडू यांनी गांधी जयंतीनिमित्त देशाला शुभेच्छा दिल्या आहेत.
त्यांनी दिलेला संपूर्ण संदेश खालीलप्रमाणे आहे -
“राष्ट्रपिता महात्मा गांधी यांच्या जयंतीनिमित्त मी देशवासियांना हार्दिक शुभेच्छा देतो आणि त्यांचे अभिष्टचिंतन करतो.”
महात्मा गांधींनी जगाला अन्यायाविरुद्ध लढण्याचा सत्य आणि अहिंसेचा एक नवीन मार्ग दाखवला आणि मानवतेवर एक अमिट छाप सोडली. त्यांनी सत्य  आणि अहिंसा  या मूल्यांवर भारताला वसाहतवादी राजवटीपासून मुक्त करण्यासाठी प्रयत्नांची पराकाष्टा केली. 21 व्या शतकातही ते वंचितांचे कैवारी आणि प्रतीक राहिले आहेत.
गांधीजींनी वैयक्तिक जीवनाद्वारे उदाहरण घालून दिले आणि म्हणाले की त्यांचे जीवन हा त्यांचा संदेश आहे. शाश्वत विकास, स्वावलंबन, उपेक्षित लोकांचे सक्षमीकरण आणि 'ग्राम स्वराज्या'साठी आग्रह याबाबत आपण त्यांच्या जीवनापासून आणि तत्त्वज्ञानापासून प्रेरणा घेऊ शकतो. गांधीजींच्या विचारातील या संकल्पना आधुनिक काळात अधिक कालसुसंगत झाल्या आहेत. त्यांचे जीवन देशासाठी प्रकाशाचा स्रोत आहे, जो आपल्या राष्ट्रीय प्रगतीत मार्गदर्शन करत आहे.
गांधीजींचे अहिंसेचे तत्त्व आम्हाला आणि उर्वरित जगाला शांतता, सौहार्द आणि वैश्विक बंधुत्वाच्या सामायिक शोधात मार्गदर्शन करत राहील.
मी पुन्हा एकदा आपल्या देशातील नागरिकांना महात्मा गांधी जयंतीनिमित्त हार्दिक शुभेच्छा देतो.
जय हिंद! ”
इंग्लिश / हिंदी मधून संदेशासाठी येथे क्लिक कराJaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 180
श्रम आणि रोजगार मंत्रालय
असंघटित कामगारांसाठी आरोग्य सेवा
नवी दिल्ली, 1 ऑगस्ट 2022
कामगार आणि रोजगार मंत्रालय विडी/सिने/लोह, मॅंगनीज, क्रोम/चुनखडी आणि डोलोमाईट/अभ्रक खाण कामगारांसाठी आणि त्यांच्या कुटुंबातील सदस्यांसाठी 285 दवाखाने आणि 10 रुग्णालयांद्वारे आरोग्य सुविधा पुरवण्यासाठी देशात कामगार कल्याण योजना  उपलब्ध करते.
कर्करोग, क्षयरोग, हृदयविकार, मूत्रपिंड प्रत्यारोपण, हर्निया, आंत्रपुच्छ , व्रण, स्त्रीरोग आणि प्रोस्ट्रेट रोग यांच्या वरील शस्त्रक्रिया अशा गंभीर आजारांच्या बाबतीत सरकारी मान्यताप्राप्त रुग्णालयांतर्गत विशेष उपचारांवरील खर्चाची भरपाई लाभार्थ्यांना देण्याची तरतूद या योजनेत आहे.
याखेरीज, आयुष्मान भारत - प्रधानमंत्री जन आरोग्य योजना  27 प्रकारच्या 1949 उपचार प्रक्रियेशी संबंधित द्वितीयक आणि तृतीयक काळजी घेणे, रुग्णालयात भरती होणे, अशावेळी प्रति पात्र कुटुंब 5 लाख रुपये इतके वार्षिक आरोग्य कवच प्रदान करते.ही पूर्णपणे रोकडविरहीत आणि कागद विरहीत अशी योजना आहे. आयुष्मान भारत- पीएमजेएवाय अंतर्गत ग्रामीण आणि शहरी भागातील लाभार्थी कुटुंबांचे निर्धारण 2011 साली झालेल्या सामाजिक आर्थिक जात जनगणनेद्वारे  6 प्रकारचे वंचित रहाणारे कामगार आणि 11 व्यावसायिक निकषांनुसार कामगार यावर आधारित केलेले आहे.
कर्मचारी राज्य विमा कायदा, 1948 च्या तरतुदी अंतर्गत समाविष्ट नसलेल्या कामगारांना अनुसूची II  आणि अनुसूची III  यानुसार कर्मचारी भरपाई कायदा,1923 च्या तरतुदी लागू आहेत आणि अशा कामगारांना भरपाई देणे, त्यानुसार ठरवले जाते.
कामगार आणि रोजगार राज्यमंत्री श्री रामेश्वर तेली यांनी आज लोकसभेत एका लेखी उत्तरात ही माहिती दिली.S.Patil/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
पंतप्रधान कार्यालय
पंतप्रधान नरेंद्र मोदी 7 ऑगस्ट रोजी दिल्लीत होणाऱ्या राष्ट्रीय हातमाग दिन सोहळ्यात होणार सहभागी
3000 हून अधिक हातमाग आणि खादी विणकर, कारागीर तसेच कापड आणि एमएसएमई क्षेत्रातील भागधारक राहणार उपस्थित
पंतप्रधान नरेंद्र मोदी दिल्ली इथे 7 ऑगस्ट रोजी दुपारी 12 वाजता होणाऱ्या राष्ट्रीय हातमाग दिन सोहळ्यात सहभागी होणार आहेत. प्रगती मैदानातील भारत मंडपम येथे हा कार्यक्रम होणार आहे.
देशातील कला आणि कारागिरीची समृद्ध परंपरा जिवंत ठेवणाऱ्या कलाकार आणि कारागिरांना प्रोत्साहन आणि धोरणात्मक पाठबळ दिले जावे या विचाराचा पंतप्रधानांनी नेहमीच खंदेपणाने पुरस्कार केला आहे. हा विचार पुढे नेण्यासाठीच सरकारने राष्ट्रीय हातमाग दिन साजरा करण्यास सुरुवात केली. अशा प्रकारे पहिला राष्ट्रीय दिन 7 ऑगस्ट, 2015 रोजी साजरा झाला. ही तारीख 7 ऑगस्ट, 1905 रोजी सुरू झालेल्या स्वदेशी चळवळीचा शुभारंभ म्हणून निवडण्यात आली होती आणि देशी उद्योग आणि विशेषतः हातमाग विणकरांना त्यामुळे प्रोत्साहन मिळाले.
यावर्षी नववा राष्ट्रीय हातमाग दिन साजरा केला जात आहे. कार्यक्रमादरम्यान पंतप्रधान “भारतीय वस्त्र एवं शिल्प कोष”  या ई-पोर्टलचे उद्घाटनही करणार आहेत. हे पोर्टल नॅशनल इन्स्टिट्यूट ऑफ फॅशन टेक्नॉलॉजी  ने विकसित केले आहे.
या कार्यक्रमाला 3000 हून अधिक हातमाग आणि खादी विणकर, कारागीर तसेच वस्त्रोद्योग आणि सूक्ष्म, लघु आणि मध्यम उद्योग  क्षेत्रातील संबंधित प्रतिनिधी उपस्थित राहणार आहेत. त्यामुळे संपूर्ण भारतातील हातमाग समूह, एनआयएफटी संकुले, विणकर सेवा केंद्रे, इंडियन इन्स्टिट्यूट ऑफ हँडलूम टेक्नॉलॉजी कॅम्पस, नॅशनल हँडलूम डेव्हलपमेंट कॉर्पोरेशन, हॅन्डलूम एक्सपोर्ट प्रमोशन कौन्सिल, खादी आणि ग्रामोद्योग आयोग  आणि विविध राज्य हातमाग विभाग एका छताखाली येतील.
आरोग्य आणि कुटुंब कल्याण मंत्रालय
कोविड-19 बाबत अद्ययावत स्थिती
देशव्यापी लसीकरण मोहिमेअंतर्गत आतापर्यंत 36.48 कोटी लसींच्या मात्रा देण्यात आल्या
गेल्या 24 तासांत देशात 45,892 नव्या रुग्णांची नोंद झाली आहे.
देशातील उपचाराधीन रुग्णांच्या संख्येत घट झाली असून ती 4,60,704 इतकी झाली
सध्या एकूण रुग्णांच्या प्रमाणात उपचाराधीन रुग्णांचे प्रमाण 1.50 % इतके आहे
आतापर्यंत देशभरात एकूण 2,98,43,825 जण बरे झाले
गेल्या 24 तासांत 44,291 जण बरे झाले
रुग्ण बरे होण्याचा दर वाढून 97.18% इतका झाला आहे.
साप्ताहिक पॉझिटीव्हीटी दर 5% पेक्षा कमी असून, सध्या तो 2.37 % इतका आहे.
दैनंदिन पॉझिटिव्हीटी दर 2.42% असून सलग 17 दिवसांपासून हा दर 3%हून कमी
देशात कोविड चाचण्यांची क्षमता लक्षणीयरित्या वाढलेली आहे- आतापर्यंत एकूण 42.52 कोटी चाचण्या करण्यात आल्या
वाणिज्य आणि उदयोग मंत्रालय
आयआययूएस अंतर्गत सहाय्य
नवी दिल्ली, 27 डिसेंबर 2018
औद्येागिक पायाभूत सुविधा सुधारणा योजनेंतर्गत /सुधारित औद्योगिक पायाभूत सुविधा सुधारणा योजनेंतर्गत  वाणिज्य आणि उद्योग मंत्रालयाच्या औद्योगिक धोरण आणि प्रोत्साहन विभागाने मंजूर केलेले 58 प्रकल्प सध्या विविध राज्यात आहेत. त्यांना विभागाकडून निधी वितरित केला जातो.
2015-16 या वर्षात 124 कोटी, 2016-17 या वर्षात 129.50 कोटी तर 2017-18 या वर्षात 74.90 कोटी रुपये निधी वितरित करण्यात आला.
महाराष्ट्रातल्या औरंगाबाद येथील मराठवाडा ऑटोमोबाईल क्लस्टरला 2016-17 या वर्षात 3 कोटी 46 लाख रुपयांचा तर 2017-18 या वर्षात 1 कोटी 74 लाख रुपयांचा निधी वितरित करण्यात आला. कोल्हापूर फाउंड्री क्लस्टरला 2016-17 या वर्षात 3 कोटी 30 लाख रुपयांचा निधी वितरित करण्यात आला. तर नाशिक अभियांत्रिकी संकुलाला 2015-16 या वर्षात 29 लाख रुपयांचा निधी वितरित करण्यात आला.
वाणिज्य आणि उद्योग राज्यमंत्री सी.आर.चौधरी यांनी आज लोकसभेत लेखी उत्तरात ही माहिती दिली.
N.Sapre/S.Kakde/P.Kor
(Visitor Counter : 49
पंतप्रधान कार्यालय
पंतप्रधानांनी प्रजासत्ताक दिनानिमित्त राष्ट्रीय युद्ध स्मारकावर वाहिली आदरांजली
नवी दिल्ली, 26 जानेवारी 2023
पंतप्रधान नरेंद्र मोदी यांनी आज प्रजासत्ताक दिनी राष्ट्रीय युद्ध स्मारकावर आदरांजली वाहिली.
आपल्या ट्विट संदेशात पंतप्रधान म्हणाले :
"राष्ट्रीय युद्ध स्मारकावर आज पहाटे आदरांजली वाहिली."
R.Aghor/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंचायती राज मंत्रालय
आत्मनिर्भर आणि विकसित गावे हाच आत्मनिर्भर आणि विकसित भारताचा पाया असल्याचे कपिल मोरेश्वर पाटील यांचे प्रतिपादन
नवी दिल्ली, 22 ऑगस्ट 2022
'स्वयंपूर्ण पायाभूत सुविधा असलेले गाव' या संकल्पनेवर आधारित पंचायतींमध्ये शाश्वत विकास उद्दिष्टांचे स्थानिकीकरण  या विषयावरील राष्ट्रीय कार्यशाळेचे उद्घाटन आज केंद्रीय पंचायत राज राज्यमंत्री कपिल मोरेश्वर पाटील आणि पंजाबचे ग्रामीण विकास आणि पंचायत राज मंत्री कुलदीप सिंह धालीवाल यांच्या हस्ते पंजाबमधील मोहाली येथे झाले. दोन दिवसीय कार्यशाळेत देशभरातून पंचायती राज संस्थांचे सुमारे 1,300 निवडून आलेले प्रतिनिधी सहभागी झाले आहेत.
आपल्या भाषणात कपिल मोरेश्वर पाटील म्हणाले की, गावांचा विकास झाल्याशिवाय देशाचा विकास होऊ शकत नाही. ही परिषद विचारांची देवाणघेवाण आणि स्थानिक प्रशासन आणि पंचायती राज संस्थांमधील विनिमय कार्यक्रमांद्वारे राज्यांद्वारे अनुसरण करण्याच्या सर्वोत्तम पद्धतींची संधी प्रदान करते. पायाभूत सुविधांच्या विकासासाठी ते उपयुक्त ठरेल.
कपिल मोरेश्वर पाटील म्हणाले की, केंद्र सरकार राज्यांना पायाभूत सुविधांच्या विकासासाठी पुरेशी आर्थिक मदत करते. आत्मनिर्भर गावांचे स्वप्न पूर्ण करण्यासाठी केंद्राकडून राज्यांना पूर्ण सहकार्य मिळेल असे आश्वासन त्यांनी दिले. अक्षय ऊर्जा प्रदूषणमुक्त ऊर्जा प्रदान करते याकडे त्यांनी लक्ष वेधले. ते म्हणाले की बहुतांश पंचायती डिजिटल झाल्या आहेत. इच्छित उद्दिष्टे साध्य करण्यासाठी सर्वांचा समावेश असलेल्या सर्वांगीण दृष्टीकोनातून काम करण्याच्या गरजेवर त्यांनी भर दिला.N.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108
शिक्षण मंत्रालय
तणाव मुक्त परीक्षांसाठी परीक्षा पे चर्चा ही लोकचळवळ बनवण्याचं केंद्रीय मंत्री धर्मेंद्र प्रधान यांचे आवाहन
सर्जनशील लेखन स्पर्धेसाठी उत्साहाने 15 लाख 70 हजार जणांची नोंदणी
नवी दिल्ली, 28 मार्च 2022
पंतप्रधान नरेंद्र मोदी हे त्यांच्या 'परीक्षा पे चर्चा' या उपक्रमाच्या पाचव्या सत्रामध्ये जगभरातले विद्यार्थी, शिक्षक आणि पालकाशी 1 एप्रिल 2022 रोजी संवाद साधणार आहेत. केंद्रीय शिक्षण मंत्री धर्मेंद्र प्रधान यांनी आज ही माहिती दिली.
'परीक्षा पे चर्चा' या उपक्रमाला लोकचळवळ असे संबोधून केंद्रीय मंत्री प्रधान यांनी देश कोविड-19 महामारीच्या सावटाखालून बाहेर येत असताना आणि परीक्षा पुन्हा ऑफलाइन पद्धतीने घेतल्या जात असल्याच्या पार्श्वभूमीवर 'परीक्षा पे चर्चा' या उपक्रमाची रूपरेषा विशद केली.
एकविसाव्या शतकातील ज्ञानाधारित अर्थव्यवस्था उभी करण्यासाठी परीक्षा पे चर्चा सारख्या उपक्रमांचे महत्व अधोरेखित करताना ते म्हणाले की परीक्षा पे चर्चा ही एक औपचारिक संस्था बनू लागली आहे जिच्या माध्यमातून पंतप्रधान विद्यार्थ्यांशी थेट संवाद साधतात.
देशभरातील निवडक विद्यार्थी संबंधित राज्यांच्या राजभवनावर जाऊन राज्यपालांच्या समवेत हा उपक्रम बघणार आहेत अशीही माहिती त्यांनी दिली.
देशभरातील राज्य सरकारे विद्यार्थी, शिक्षक आणि पालकांना या कार्यक्रमात सहभागी होण्यासाठी प्रोत्साहन देतील असा विश्वास त्यांनी व्यक्त केला.
परीक्षा पे चर्चा या कार्यक्रमाचे प्रक्षेपण फक्त भारतातच नाही तर प्रामुख्याने भारतीय रहात असलेल्या इतर देशांतही होणार आहे. या कार्यक्रमाला लोकचळवळ बनवून विद्यार्थ्याना तणावरहित परीक्षांची खात्री देण्यासाठी माध्यमांनी योग्य ते सहकार्य करावं आवाहनही धर्मेंद्र प्रधान यांनी यावेळी केले.
या उपक्रमाचे हे पाचवे सत्र नवी दिल्लीत ताल कटोरा स्टेडियमवरून सकाळी 11 वाजल्यापासून टाऊन हॉलमध्ये परस्पर संवादी स्वरूपात होईल. भारत तसेच भारताबाहेरीलही करोडो विद्यार्थी, शिक्षक आणि पालक यात भाग घेतील असे त्यांनी नमूद केले.
जे विद्यार्थी शिक्षक आणि पालकांना पंतप्रधानांना प्रश्न विचारणार आहेत त्यांची यादी विविध प्रकारच्या संकल्पनांवर आधारित सर्जनशील लेखनाच्या ऑनलाइन स्पर्धेच्या माध्यमातून तयार केल्याचे त्यांनी स्पष्ट केले. ही स्पर्धा 28 डिसेंबर 2021 ते 3 फेब्रुवारी 2022 या कालावधीत MyGov मंचाच्या माध्यमातून घेतली गेली होती.
यावर्षी या सर्जनशील लेखन स्पर्धेसाठी 15 लाख 70 हजार सहभागींनी नोंदणी केली होती याबद्दल मंत्री महोदयांनी समाधान व्यक्त केले. Mygov वरील स्पर्धेतून निवडल्या गेलेल्या सहभागींना प्रशस्तीपत्रक आणि पंतप्रधानांनी लिहिलेले एक्झाम वॉरियर्स हे पुस्तक असलेले खास 'परीक्षा पे चर्चा' हे किट मिळेल.S.Patil/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170